cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.920
title: อัลกอริทึมการจัดเส้นทางโดยใช้ช่วงชีวิตของข่ายเชื่อมโยงสำหรับโครงข่ายแอดฮอกเพื่ออากาศยานเชิงพาณิชย์

description: วิทยานิพนธ์ฉบับนี้ได้นำเสนออัลกอริทึมจัดสรรเส้นทางที่พัฒนามาจากโพรโทคอลจัดสรรเส้นทาง AODV (Ad Hoc On-demand Distance Vector) สำหรับโครงข่ายแอดฮอกเพื่ออากาศยานเชิงพาณิชย์ (Aviation Ad Hoc Network; AANET) โดย AANET เป็นโครงข่ายหนึ่งในโครงข่ายแอดฮอกเพื่อลูกข่ายเคลื่อนที่ (Mabile Ad Hoc Netowork; MANET) ที่มีเครื่องบินเป็นลูกข่ายเคลื่อนที่ เนื่องจากเครื่องบินพาณิชย์เคลื่อนที่ด้วยความเร็วสูงประมาณ 800-1,000 กิโลเมตรต่อชั่วโมงซึ่งเป็นสาเหตุทำให้ทอพอลอยีของโครงข่ายเปลี่ยนบ่อยครั้งจึงไม่เหมาะในการนำโพรโทคอลแบบโพรแอคทีฟมาใช้ใน AANET ในทางตรงกันข้ามโพรโทคอลรีแอคทีฟกลับเหมาะสมเนื่องจากทำการค้นหาเส้นทางก็ต่อเมื่อมีความต้องการเท่านั้น โดยโพรโทคอลรีแอคทีฟที่เป็นที่รู้จักยอมรับและนิยมใช้กันอย่างแพร่หลายได้แก่ โพรโทคอลจัดสรรเส้นทาง AODV อย่างไรก็ตาม AODV ยังคงมีข้อเสียเมื่อมีการพิจารณาถึงข้อมูลของแพ็คเกตที่ต้องการส่งเพราะมีการเลือกเส้นทางจากเส้นทางที่สั้นที่สุดซึ่งไม่สามารถรับรองว่าการส่งแพ็คเกตนั้นเสร็จสมบูรณ์ ทำให้วิทยานิพนธ์ฉบับนี้เพิ่มปัจจัยการคาดการณ์เวลาเชื่อมต่อมาประยุกต์ใช้โดยเรียกชื่อว่า อายุขัยข่ายเชื่อมโยง ซึ่งถูกนำมาประยุกต์และปรับในการเลือกเส้นทางของ AODV ใน AANET จากผลการทดลอง อัตราการส่งแพ็คเกตสำเร็จของอัลกอริทึมที่นำเสนอนั้นให้ผลดีกว่า AODV อย่างไรก็ตามเวลาประวิงตั้งแต่ต้นจนจบของ AODV นั้นให้ผลที่ดีกว่าอัลกอริทึมที่นำเสนอ เนื่องจากอัลกอริทึมที่นำเสนอใช้เวลาในการกรองเส้นทางมากกว่าเพราะมีปัจจัยมากกว่า
DOI: 10.14457/cu.the.2014.921
title: โพรโทคอลควบคุมการเข้าถึงตัวกลางชนิดเริ่มต้นโดยภาครับแบบมีประสิทธิภาพสำหรับโครงข่ายคลื่นเสียงใต้น้ำ

description: วิทยานิพนธ์ฉบับนี้นำเสนอการพัฒนาโพรโทคอลควบคุมการเข้าถึงของตัวกลางสำหรับโครงข่ายคลื่นเสียงใต้น้ำ แนวคิดในการพัฒนาโพรโทคอลที่เสนอในวิทยานิพนธ์ฉบับนี้ใช้วิธีการจับมือแบบเริ่มต้นด้วยภาครับร่วมกับการสุ่มเข้าใช้สล็อตสำหรับจองเข้าใช้ช่องสัญญาณ และการจองช่องสัญญาณสำหรับการส่งข้อมูลหลังจากโนดภาครับรับรู้จำนวนข้อมูลที่ต้องการจะส่งมาทั้งหมดจากโนดรอบข้าง โพรโทคอลที่นำเสนอในวิทยานิพนธ์ฉบับนี้ สามารถแบ่งการทำงานได้เป็น 2 ส่วน คือ ส่วนการจองเข้าใช้ช่องสัญญาณและการจัดสรรช่องสัญญาณ เริ่มต้นจากการที่โนดภาครับประกาศข้อมูลควบคุมเพื่อแสดงความต้องการที่จะรับข้อมูล จากนั้นโนดที่ได้รับข้อมูลควบคุมจากโนดภาครับจะแจ้งเตือนโนดรอบข้าง และส่งจำนวนข้อมูลที่ต้องการส่งไปยังโนดภาครับที่สล็อตเวลาที่เลือกแบบสุ่ม โนดภาครับทำการจองช่องสัญญาณและจัดสรรจำนวนช่องสัญญาณสำหรับให้โนดภาคส่งแต่ละโนดส่งข้อมูลเพื่อหลีกเลี่ยงการชนกันของข้อมูล โพรโทคอลที่นำเสนอที่ทำการเลือกค่าจำนวนสล๊อตสำหรับการจองและจำนวนข้อมูลที่จะรับได้สูงสุดที่เหมาะสมต่อรอบแล้ว จะมีสมรรถนะที่สูงกว่า RIPT ที่เป็นโพรโทคอลที่ใช้วิธีการจับมือแบบเริ่มต้นด้วยภาครับแบบดั้งเดิม ผลการทดลองแสดงให้เห็นว่า ค่าวิสัยสามารถของ E-RIPT จะดีกว่า RIPT 25% โดยประมาณเมื่อมีค่าโหลดต่อโนดมากกว่า 0.04 ในส่วนของค่าประวิงเวลาของข้อมูล E-RIPT จะมีค่าประวิงเวลาต่ำว่า RIPT ประมาณ 42% ที่โหลดต่อโนดเท่ากับ 0.034 และเราพบว่าโพรโทคอลที่นำเสนอมีความยุติธรรมในการส่งแพ็กเกตข้อมูลมากกว่า RIPT
DOI: 10.14457/cu.the.2014.922
title: ผลของสารสกัดแบบเสริมฤทธิ์ต่อการสกัดสารหนูในน้ำจากกระบวนการผลิตน้ำมันดิบด้วยระบบเส้นใยกลวงชนิดคอนแทคเตอร์

description: วิทยานิพนธ์ฉบับนี้ศึกษาปัจจัยต่าง ๆ ที่มีผลต่อการสกัดไอออนสารหนูจากน้ำทิ้งในกระบวนการผลิตน้ำมันดิบด้วยระบบเส้นใยกลวงชนิดคอนแทคเตอร์ตัวแปรต่าง ๆ ที่ศึกษา ได้แก่ ปัจจัยความเข้มข้นเริ่มต้นของไอออนสารหนูในสารละลายป้อน เวลาการสกัด ชนิดของสารสกัด (Aliquat 336, Cyanex 921 และ Cyanex 923) และความเข้มข้นของสารสกัดแบบเสริมฤทธิ์ ค่าความเป็นกรด เบสของสารละลายป้อนอัตราการไหลของสารละลายป้อนและความเข้มข้น ของสารละลายนำกลับ จากผลการทดลองสรุปว่าสกัดไอออนสารหนูได้สูงสุด 92 เปอร์เซ็นต์และนำกลับได้ 30 เปอร์เซ็นต์โดยใช้สารสกัด Aliquat 336 ความเข้มข้น 0.4 โมล ผสมกับสารสกัด Cyanex 921 ความเข้มข้น 0.04 โมล ภายใต้สภาวะที่เหมาะสมอื่น ๆ คือ ความเข้มข้นเริ่มต้นของไอออนสารหนู 0.5 มิลลิกรัมต่อลิตร ค่าความเป็นกรด เบสของสารละลายป้อนเท่ากับ 6 อัตราการไหลของ สารละลายป้อน 100 มิลลิลิตร/นาที ความเข้มข้นของสารละลายนำกลับ 0.1 โมล นอกจากนี้คำนวณหาค่าสัมประสิทธิ์การสกัดแบบเสริมฤทธิ์ (Synergistic coefficient, S.C.) และได้ค่าเท่ากับ 0.325 จึงแสดงถึงการสกัดไอออนสารหนูเป็นแบบเสริมฤทธิ์กัน
DOI: 10.17632/xjy6grscrv.1
title: Data for: Piceatannol prevents diabetic cardiomyopathy by alleviating inflammation and oxidative stress via modulation of the Nrf2/HO-1 and NF-κB pathways

description: Western blot
DOI: 10.5281/zenodo.3343028
title: MiRoR11 - P3 - Primary outcomes extracted from registries

description: Two sets (original and deduplicated) of primary outcomes from trial registries
DOI: 10.5281/zenodo.3343029
title: MiRoR11 - P3 - Primary outcomes extracted from registries

description: Two sets (original and deduplicated) of primary outcomes from trial registries
DOI: 10.14457/cu.the.2014.582
title: ความชุกของภาวะเสียงผิดปกติในกลุ่มครูโรงเรียนสังกัดกรุงเทพมหานคร

description: งานวิจัยนี้เป็นการศึกษาเชิงพรรณนาภาคตัดขวาง มีวัตถุประสงค์เพื่อหาความชุกและปัจจัยที่เกี่ยวข้องกับภาวะเสียงผิดปกติในกลุ่มครูโรงเรียนสังกัดกรุงเทพมหานคร โดยกลุ่มตัวอย่างคือครูในโรงเรียนสังกัดกรุงเทพมหานครทุกระดับชั้นจำนวน 634 คน จาก 27 โรงเรียน เก็บข้อมูลในช่วงเดือนกุมภาพันธ์ถึงมีนาคม พ.ศ. 2557 เครื่องมือที่ใช้คือแบบสอบถามแบบตอบด้วยตนเอง ซึ่งประกอบด้วยปัจจัยด้านบุคคล ด้านการทำงาน ด้านสภาพแวดล้อมที่ทำงาน และแบบประเมินภาวะเสียงผิดปกติ Voice Handicap Index ฉบับภาษาไทยในการคัดกรองภาวะเสียงผิดปกติ วิเคราะห์ข้อมูลโดยการหาค่าความถี่ ร้อยละ สำหรับข้อมูลเชิงคุณภาพ หาค่าเฉลี่ย ส่วนเบี่ยงเบนมาตรฐาน สำหรับข้อมูลเชิงปริมาณ และทดสอบความสัมพันธ์ระหว่างภาวะเสียงผิดปกติกับปัจจัยที่เกี่ยวข้องโดยใช้สถิติ Chi-square test และ Multiple logistic regression ผลการศึกษาพบว่าความชุกของภาวะเสียงผิดปกติในกลุ่มครูโรงเรียนสังกัดกรุงเทพมหานครในระยะเวลา 1 ปีการศึกษาเท่ากับร้อยละ 62.6 เมื่อวิเคราะห์โดยควบคุมปัจจัยต่างๆพบว่า ปัจจัยที่มีความสัมพันธ์กับภาวะเสียงผิดปกติ ได้แก่ การมีประวัติเคยเข้ารับการรักษาภาวะเสียงผิดปกติ ปริมาณการดื่มน้ำต่อวัน การมีความรู้มากเกี่ยวกับการใช้เสียงที่ถูกวิธีและการถนอมสายเสียงเสียงดังจากสิ่งแวดล้อมภายนอกรบกวนบริเวณที่อยู่อาศัย เสียงดังจากสิ่งแวดล้อมภายนอกรบกวนการสอน ทำเลที่ตั้งโรงเรียนติดถนน การสอนระดับชั้นอนุบาลเท่านั้น และการสอนระดับชั้นมัธยมศึกษาเท่านั้น ครูในโรงเรียนสังกัดกรุงเทพมหานครมากกว่าครึ่งหนึ่งมีภาวะเสียงผิดปกติ การปรับปรุงรูปแบบการสอนและสภาพแวดล้อมในการทำงาน รวมถึงการให้ความรู้แก่ครูเกี่ยวกับการดูแลสายเสียงเป็นแนวทางที่จะสามารถป้องกันการเกิดภาวะเสียงผิดปกติได้
DOI: 10.14457/cu.the.2014.583
title: ความชุกของอารมณ์เศร้าโศกที่ผิดปกติจากการสูญเสียและปัจจัยที่เกี่ยวข้องที่พบในผู้ป่วยนอกจิตเวช โรงพยาบาลจุฬาลงกรณ์

description: วัตถุประสงค์ เพื่อศึกษาความชุกของการสูญเสียบุคคลสำคัญอันเป็นที่รัก อารมณ์เศร้าโศกที่ผิดปกติจากการสูญเสียและปัจจัยที่เกี่ยวข้องกับอารมณ์เศร้าโศกที่ผิดปกติจากการสูญเสียของผู้ป่วยนอกจิตเวชโรงพยาบาลจุฬาลงกรณ์ วิธีการศึกษา ศึกษาในผู้ป่วยนอกแผนกจิตเวช โรงพยาบาลจุฬาลงกรณ์ จำนวน 843 คน ตั้งแต่เดือน มิถุนายน-กันยายน 2557 โดยให้กลุ่มตัวอย่างทุกคน ตอบแบบสอบถามข้อมูลส่วนบุคคลและคำถามคัดกรองประวัติการสูญเสียบุคคลสำคัญอันเป็นที่รักในช่วงชีวิตที่ผ่านมา หลังจากนั้น กลุ่มตัวอย่างที่มีการสูญเสียให้ทำแบบสอบถามต่อทั้งหมดอีก 4 ชุด ได้แก่ 1) แบบประเมินประสบการณ์การสูญเสีย 2) แบบประเมินอารมณ์เศร้าโศกที่ผิดปกติจากการสูญเสียฉบับภาษาไทย (Inventory of Complicated Grief - ICG) 3) แบบประเมินอาการซึมเศร้าฉบับภาษาไทย (Beck Depression Inventory-II - BDI-II) และ 4) แบบประเมินการสนับสนุนทางสังคม (Social Support Questionnaire) นำเสนอความชุกของการสูญเสียและอารมณ์เศร้าโศกที่ผิดปกติจาการสูญเสียด้วย ค่าความถี่และร้อยละ วิเคราะห์ความสัมพันธ์ระหว่างปัจจัยต่างๆกับอารมณ์เศร้าโศกที่ผิดปกติจากการสูญเสีย โดยใช้การทดสอบไคสแควร์ และวิเคราะห์ความถดถอยแบบลอจิสติกเพื่อหาปัจจัยทำนายอารมณ์เศร้าโศกที่ผิดปกติจากการสูญเสีย ผลการศึกษา จากผู้ป่วยนอกจิตเวช จำนวน 843 คน พบผู้ที่มีประสบการณ์การสูญเสียทั้งสิ้น 535 ราย คิดเป็นร้อยละ 63.5 ส่วนใหญ่เป็นเพศหญิง (ร้อยละ 63) มีอายุเฉลี่ย 42.57 ปี กว่าครึ่งเป็นโสด (ร้อยละ 51.6) เป็นผู้ป่วยด้วยโรคความผิดปกติทางอารมณ์ (mood disorders) คิดเป็นร้อยละ 33 พบความชุกของอารมณ์เศร้าโศกที่ผิดปกติจากการสูญเสียในผู้ป่วยนอกจิตเวชทั้งหมด ร้อยละ 16.6 และคิดเป็นร้อยละ 26.2 ในผู้ป่วยที่มีประสบการณ์การสูญเสีย เกี่ยวกับประสบการณ์การสูญเสีย ผู้เสียชีวิตส่วนใหญ่คือบิดามารดา (ร้อยละ 56.6) พบภาวะซึมเศร้าเล็กน้อย ร้อยละ 11.8 ซึมเศร้าปานกลาง ร้อยละ 15 และ ซึมเศร้ารุนแรง ร้อยละ 9.8 ส่วนใหญ่(ร้อยละ 69.7) ได้รับการสนับสนุนทางสังคมในระดับปานกลาง ปัจจัยที่เกี่ยวข้องกับอารมณ์เศร้าโศกที่ผิดปกติ ได้แก่ การเป็นเพศหญิง อายุน้อยกว่า 60 ปี ได้รับการวินิจฉัยว่าเป็นโรควิตกกังวล มีประวัตินอนโรงพยาบาลด้วยโรคทางจิตเวช มีบุคคลที่เสียชีวิตมากกว่า 1 คน ผู้ที่เสียชีวิตคือ บิดามารดา คู่ครองและบุตร การเสียชีวิตอย่างกะทันหัน ผูกพันกับผู้ที่เสียชีวิต การที่ต้องพึ่งพาผู้ที่เสียชีวิต การสูญเสียที่ไม่ทันคาดคิด ไม่มีญาติช่วยเหลือ มีภาวะซึมเศร้า และได้รับการสนับสนุนทางสังคมต่ำ (p&lt;0.05) ปัจจัยที่ทำนายอารมณ์เศร้าโศกที่ผิดปกติ ได้แก่ การเป็นเพศหญิง มีบุคคลที่เสียชีวิตมากกว่า 1 คน ผู้ที่เสียชีวิตคือบิดามารดา คู่ครองหรือบุตร การเสียชีวิตอย่างกะทันหัน การที่ต้องพึ่งพาผู้ที่เสียชีวิต การสูญเสียที่ไม่ทันคาดคิด ไม่มีญาติช่วยเหลือ มีภาวะซึมเศร้า และได้รับการสนับสนุนทางสังคมต่ำ สรุป อารมณ์เศร้าโศกที่ผิดปกติจากการสูญเสียจะพบได้มากในผู้ป่วยนอกจิตเวช พบได้มากในการเสียชีวิตที่เกิดขึ้นอย่างกะทันหันของบุคคลสำคัญอันเป็นที่รัก ในผู้ที่มีภาวะซึมเศร้า และได้รับการสนับสนุนทางสังคมต่ำ ดังนั้นจึงควรให้ความสำคัญกับประสบการณ์การสูญเสีย รวมถึงอารมณ์เศร้าโศกที่ผิดปกติที่อาจเกิดขึ้น เพื่อลดโรคทางจิตเวช โดยเฉพาะโรคซึมเศร้า ที่มีความเกี่ยวข้องกัน
DOI: 10.14457/cu.the.2014.584
title: ความเครียดของนักศึกษาซึ่งศึกษา ณ สำนักอบรมศึกษากฎหมายแห่งเนติบัณฑิตยสภา

description: วัตถุประสงค์ : เพื่อศึกษาความเครียด ปัจจัยที่สัมพันธ์กับความเครียด และพฤติกรรมลดความเครียดของนักศึกษาซึ่งศึกษา ณ สำนักอบรมศึกษากฎหมายแห่งเนติบัณฑิตยสภา ในปี 2557 วิธีการศึกษา : เก็บรวบรวมข้อมูลจาก นักศึกษาซึ่งศึกษา ณ สำนักอบรมศึกษากฎหมายแห่งเนติบัณฑิตยสภา จำนวน 435 คน โดยใช้แบบสอบถามแบบตอบด้วยตนเอง ประกอบด้วย 1) แบบสอบถามข้อมูลพื้นฐาน 2) แบบทดสอบความเครียดสวนปรุงชุด 20 ข้อ 3) แบบสอบถามวิธีจัดการความเครียดของนักศึกษาซึ่งศึกษา ณ สำนักอบรมศึกษากฎหมายแห่งเนติบัณฑิตยสภา ผลการศึกษา : พบว่ากลุ่มตัวอย่างจำนวนร้อยละ 41.6 มีความเครียดในระดับสูงและร้อยละ 14.3 มีความเครียดในระดับรุนแรง โดยมีปัจจัยที่ส่งผลต่อความเครียดได้แก่ โรคทางกาย ที่มาของรายได้หลัก ความเพียงพอของรายได้ การมีรายได้เหลือเก็บ การมีหนี้สิน สถานภาพสมรส และการใช้พฤติกรรมเชิงลบเพื่อจัดการความเครียด โดยพบว่าปัจจัยที่ทำนายความเครียดของนักศึกษา ได้แก่ ความเพียงพอของรายได้ ปัญหาสุขภาพ และสถานภาพสมรส สรุปผลการศึกษา : นักศึกษาซึ่งศึกษา ณ สำนักอบรมศึกษากฎหมายแห่งเนติบัณฑิตยสภาจำนวนมาก มีความเครียดในระดับสูงหรือรุนแรง โดยสัดส่วนผู้ที่มีความเครียดสูงและรุนแรงลดลงเล็กน้อยกว่าปี 2551 ปัจจัยที่ทำนายความเครียดได้แก่ ความไม่เพียงพอของรายได้ ปัญหาสุขภาพ และสถานภาพสมรสโสด
DOI: 10.14457/cu.the.2014.585
title: ความชุกของการมีประสบการณ์ทางเพศและปัจจัยที่เกี่ยวข้องกับการมีเพศสัมพันธ์ครั้งแรกของนักเรียนหญิงอาชีวศึกษา

description: เหตุผลของการทำวิจัย: จากการศึกษาก่อนหน้านี้พบว่า กลุ่มนักเรียนอาชีวศึกษาหญิงนั้นมีประสบการณ์ทางเพศแล้ว ถึงร้อยละ 40.0 ซึ่งสูงกว่านักเรียนหญิงมัธยมปลายในสายสามัญอย่างชัดเจน ซึ่งการมีเพศสัมพันธ์ก่อนวัยอันควรนี้ นำมาซึ่งปัญหาต่างๆมากมายเช่น การติดเชื้อ HIV โรคติดต่อทางเพศสัมพันธ์ และการตั้งครรภ์ไม่พึงประสงค์(The 2009 Reproductive Health Survey) ซึ่งก่อนหน้านี้ยังไม่มีการศึกษาใดที่พูดถึงปัจจัยที่เกี่ยวข้องกับการมีเพศสัมพันธ์ในนักเรียนกลุ่มนี้ ผู้วิจัยจึงมีความสนใจที่จะศึกษาเรื่องนี้เพื่อจะนำผลการศึกษาที่ได้ไปวางแผนปรับปรุงนโยบายและแผนทางสาธารณสุขในการป้องกันปัญหาตั้งครรภ์ไม่พึงประสงค์ในวัยรุ่นระดับประเทศในอนาคต วัตถุประสงค์: 1.เพื่อศึกษาความชุกของการมีประสบการณ์ทางเพศของนักเรียนหญิงอาชีวศึกษาในจังหวัดนนทบุรี 2.เพื่อศึกษาปัจจัยที่เกี่ยวข้องกับการมีประสบการณ์ทางเพศครั้งแรกของนักเรียนหญิงอาชีวศึกษาในจังหวัดนนทบุรี รูปแบบการวิจัย: การศึกษาวิจัยเชิงพรรณนา ณ จุดเวลาใดเวลาหนึ่ง สถานที่ทำการศึกษา: โรงเรียนอาชีวศึกษา 3 แห่งโรงเรียน ในจังหวัดนนทบุรี ตัวอย่างและวิธีการศึกษา: กลุ่มตัวอย่างได้แก่ นักเรียนหญิงในระดับชั้น ปวช.1-3 และระดับชั้น ปวส. 1-2 จำนวน 375 ราย จาก 3 โรงเรียนในจ.นนทบุรี โดยตอบแบบสอบถามจำนวน 7 ชุด ได้แก่ 1) แบบสอบถามข้อมูลส่วนตัว และ ข้อมูลทางเพศ 2) แบบประเมินความรู้เรื่องเพศ 3) แบบประเมินความคิดเห็นเกี่ยวกับการคบเพื่อนต่างเพศ 4) แบบประเมินความสัมพันธ์ภายในครอบครัว 5) แบบประเมินการคล้อยตามกลุ่มเพื่อน 6) แบบประเมินพฤติกรรมเสี่ยงต่อการมีเพศสัมพันธ์และ 7) แบบประเมินการเห็นคุณค่าในตนเอง Rosenberg Self-esteem Scale ฉบับภาษาไทย. สถิติที่ใช้ได้แก่ สถิติเชิงพรรณนา และ Univariate analysis. ผลการศึกษา: พบว่า กลุ่มตัวอย่างมีประสบการณ์ทางเพศแล้ว ร้อยละ 66.1โดยปัจจัยที่เกี่ยวข้องกับการมีประสบการณ์ทางเพศครั้งแรกที่วิเคราะห์จาก Univariate analysis อย่างมีนัยสำคัญทางสถิติ มี 21 ปัจจัยได้แก่ อายุ สถาบัน บุคคลที่พักอาศัยด้วย ประวัติการดื่มแอลกอฮอล์ ผู้เลี้ยงดูหลักในช่วงวัยประถม ทัศนคติเรื่องเพศ บุคคลที่ได้พูดคุยปรึกษาเรื่องเพศ การสืบค้นข้อมูลเรื่องเพศ การคล้อยตามเพื่อน และ การเคยมีประวัติหนีออกจากบ้านในช่วงวัยรุ่น และเมื่อทำการวิเคราะห์แบบ Logistic Regression Analysis พบว่า เหลือเพียง 8 ปัจจัยที่มีความเกี่ยวข้องกับการมีประสบการณ์ทางเพศ ได้แก่ 1) สถานศึกษา 2) บุคคลที่นักเรียนพักอาศัยด้วยในปัจจุบัน 3) ทัศนคติเรื่องเพศ 4) การพูดคุยเรื่องเพศกับครูผู้หญิง 5) การพูดคุยเรื่องเพศกับเพื่อนผู้ชาย 6) คะแนนการเห็นคุณค่าในตนเอง 7) เคยมีประวัติหนีออกจากบ้าน 8) ค่าคะแนนพฤติกรรมเสี่ยงด้านสถานที่ในระดับสูง สรุป: ความชุกของการมีประสบการณ์ทางเพศในการศึกษาครั้งนี้สูงกว่าการศึกษาอื่น ๆ ก่อนหน้าที่ทำในนักเรียนหญิงอาชีวศึกษา การทราบปัจจัยเสี่ยงจะช่วยให้บุคลากรทางการแพทย์สามารถคัดกรองกลุ่มเสี่ยงและวางนโยบายทางสาธารณสุขที่เหมาะสมต่อไป
DOI: 10.14457/cu.the.2014.586
title: การแสดงออกทางด้านปัญหาพฤติกรรมของเด็กที่เรียนกวดวิชาชั้นประถมศึกษาตอนปลาย เขตกรุงเทพมหานคร

description: การวิจัยครั้งนี้เป็นการวิจัยเชิงพรรณนา โดยการศึกษาวิจัย ณ จุดเวลาใดเวลาหนึ่ง (Cross-sectional descriptive Study) มีวัตถุประสงค์เพื่อศึกษาความชุกของการแสดงออกทางด้านปัญหาพฤติกรรมของเด็ก ความแตกต่างของการแสดงออกทางด้านปัญหาพฤติกรรมของเด็กที่เรียนกวดวิชากับเด็กที่ไม่เรียนกวดวิชา และปัจจัยที่เกี่ยวข้องกับการแสดงออกทางด้านปัญหาพฤติกรรมของเด็กที่เรียนกวดวิชา ที่กำลังศึกษาอยู่ระดับชั้นประถมศึกษาตอนปลาย ในโรงเรียนสังกัดสำนักงานคณะกรรมการศึกษาขั้นพื้นฐาน เขตกรุงเทพมหานคร โดยศึกษากลุ่มตัวอย่าง จำนวน 422 คน เครื่องมือที่ใช้ในการวิจัย ประกอบด้วย แบบสอบถามข้อมูลทั่วไปสำหรับเด็ก แบบสอบถามพฤติกรรมการกวดวิชาของเด็ก และแบบประเมินพฤติกรรมเด็ก (The Strengths and Difficulties Questionnaire : SDQ) วิเคราะห์ข้อมูลโดยใช้สถิติ ค่าร้อยละ, ค่าเฉลี่ย, ส่วนเบี่ยงเบนมาตรฐาน, Independent samples t-test, One way ANOVA, Pearson correlation และ Multiple linear regression. ผลการศึกษาพบความชุกของการแสดงออกทางด้านปัญหาพฤติกรรมของเด็กที่เรียนกวดวิชา การประเมินของเด็กและการประเมินของผู้ปกครอง พบความชุกของปัญหาพฤติกรรม อยู่ในเกณฑ์ผิดปกติ ร้อยละ 27.2, 18.4 ตามลำดับ เมื่อเปรียบเทียบเด็กที่เรียนกวดวิชากับเด็กที่ไม่เรียนกวดวิชา การประเมินของเด็กและผู้ปกครอง พบว่าเด็กที่เรียนกวดวิชากับเด็กที่ไม่เรียนกวดวิชามีค่าคะแนนรวมปัญหาพฤติกรรมและปัญหาพฤติกรรมทุกด้านไม่แตกต่างกันอย่างมีนัยสำคัญทางสถิติ ปัจจัยที่เกี่ยวข้องกับการแสดงออกทางด้านปัญหาพฤติกรรมของเด็กที่เรียนกวดวิชา การประเมินของเด็ก พบว่าเพศมีความสัมพันธ์กับการแสดงออกทางด้านปัญหาพฤติกรรมของเด็กที่ระดับ p &lt;0.05 ผลการเรียนมีความสัมพันธ์กับการแสดงออกทางด้านปัญหาพฤติกรรมของเด็กที่ระดับ p &lt;0.05 โดยผลการเรียน 2.01 - 3.00 มีการแสดงออกทางด้านปัญหาพฤติกรรมของเด็กมากกว่าผลการเรียน 3.01 - 4.00 การประเมินของผู้ปกครอง พบว่าสถานภาพสมรสของบิดามารดามีความสัมพันธ์กับการแสดงออกทางด้านปัญหาพฤติกรรมของเด็กที่ระดับ p &lt;0.01 การศึกษาของบิดามารดามีความสัมพันธ์กับการแสดงออกทางด้านปัญหาพฤติกรรมของเด็กที่ระดับ p &lt;0.01 โดยการศึกษาของบิดามารดาระดับประถมศึกษาหรือต่ำกว่ามีการแสดงออกทางด้านปัญหาพฤติกรรมของเด็กมากกว่าการศึกษาของบิดามารดาระดับอุดมศึกษา และผลการเรียนมีความสัมพันธ์กับการแสดงออกทางด้านปัญหาพฤติกรรมของเด็กที่ระดับ p &lt;0.05 โดยผลการเรียน 2.01 - 3.00 มีการแสดงออกทางด้านปัญหาพฤติกรรมของเด็กมากกว่าผลการเรียน 3.01 - 4.00
DOI: 10.14457/cu.the.2014.587
title: ภาวะซึมเศร้า และปัจจัยทางจิตสังคมที่เกี่ยวข้อง ของผู้สูงอายุในชมรมผู้สูงอายุ สังกัดศูนย์บริการสาธารณสุข 48 นาควัชระอุทิศ

description: วัตถุประสงค์ เพื่อศึกษาความชุกของภาวะซึมเศร้า และศึกษาปัจจัยทางจิตสังคม ได้แก่ เหตุการณ์ความเครียดในชีวิต การสนับสนุนทางสังคม และการมีส่วนร่วมในชุมชน ที่เกี่ยวข้องกับภาวะซึมเศร้าของผู้สูงอายุในชมรมผู้สูงอายุสังกัดศูนย์บริการสาธารณสุข 48 นาควัชระอุทิศ วิธีการศึกษา ศึกษาในผู้สูงอายุ ที่เป็นสมาชิกชมรมผู้สูงอายุ สังกัดศูนย์บริการสาธารณสุข 48 นาควัชระอุทิศ เขตหนองแขม กรุงเทพมหานคร จำนวน 240 คน ตั้งแต่เดือนกันยายน 2557 ถึง มกราคม 2558 โดยให้กลุ่มตัวอย่างตอบแบบสอบถาม 5 ชุด ได้แก่ 1)แบบสอบถามข้อมูลส่วนบุคคล 2)แบบวัดความเศร้าในผู้สูงอายุของไทย 3)แบบสอบถามเหตุการณ์ความเครียดในชีวิตในช่วงหนึ่งปี 4)แบบประเมินการสนับสนุนทางสังคม และ 5)แบบสอบถามการมีส่วนร่วมในสังคมของผู้สูงอายุ นำเสนอความชุกของภาวะซึมเศร้าด้วยค่าความถี่และร้อยละ วิเคราะห์ความสัมพันธ์ระหว่างปัจจัยต่างๆกับภาวะซึมเศร้า โดยใช้การทดสอบไคสแควร์ และวิเคราะห์ความถดถอยแบบลอจิสติกเพื่อหาปัจจัยทำนายภาวะซึมเศร้า ผลการศึกษา ผู้สูงอายุในชมรมผู้สูงอายุ 240 คน ส่วนใหญ่เป็นเพศหญิง ร้อยละ 72.1 มีอายุเฉลี่ย 67.8 ปี (ส่วนเบี่ยงเบนมาตรฐาน = 6.5) พบความชุกของภาวะซึมเศร้าของผู้สูงอายุ คิดเป็นร้อยละ 15.4 (37 คน) แบ่งเป็นภาวะซึมเศร้าเล็กน้อย ร้อยละ 11.7 (28 คน) ภาวะซึมเศร้าปานกลาง ร้อยละ 2.9 (7 คน) และภาวะซึมเศร้ารุนแรง ร้อยละ 0.8 (2 คน) โดยค่าคะแนนเฉลี่ยของภาวะซึมเศร้าและส่วนเบี่ยงเบนมาตรฐานคือ 7.3 คะแนน (ส่วนเบี่ยงเบนมาตรฐาน = 5.4) (คะแนนเต็ม 30 คะแนน) ส่วนใหญ่ประสบกับเหตุการณ์ความเครียดในชีวิตในช่วง 1 ปี ที่มีความรุนแรงอยู่ในระดับปานกลาง (ร้อยละ 82.5) โดยด้านของเหตุการณ์ความเครียดที่พบมาก ได้แก่ ด้านสุขภาพ ครอบครัว และเศรษฐกิจ การสนับสนุนทางสังคม ส่วนใหญ่อยู่ในระดับปานกลาง (ร้อยละ 72.9) และการมีส่วนร่วมในชุมชนส่วนใหญ่อยู่ในระดับปานกลาง (ร้อยละ 63.3) โดยปัจจัยส่วนบุคคลที่สัมพันธ์กับภาวะซึมเศร้า ได้แก่ สถานภาพโสด/หม้าย/หย่าร้าง/แยกกันอยู่ (p&lt;0.05) การศึกษาต่ำกว่ามัธยมศึกษา ความไม่เพียงพอของรายได้ สิทธิการรักษาประเภทบัตรทองฯ และประวัติโรคทางจิตเวช (p&lt;0.01) และปัจจัยทางจิตสังคมที่มีความสัมพันธ์กับภาวะซึมเศร้า ได้แก่ เหตุการณ์ความเครียดในชีวิตระดับสูง การสนับสนุนทางสังคมระดับต่ำ และการมีส่วนร่วมในชุมชนระดับต่ำ (p&lt;0.01) ปัจจัยที่ทำนายภาวะซึมเศร้า ได้แก่ สถานภาพโสด/หม้าย/หย่าร้าง/แยกกันอยู่ ประวัติโรคทางจิตเวช เหตุการณ์ความเครียดในชีวิตระดับสูง และการมีส่วนร่วมในชุมชนระดับต่ำ (p&lt;0.01) สรุป ความชุกของภาวะซึมเศร้าของผู้สูงอายุในชมรมผู้สูงอายุ พบร้อยละ 15.4 ซึ่งปัจจัยทางจิตสังคมที่สัมพันธ์กับภาวะซึมเศร้า ได้แก่ ความรุนแรงของเหตุการณ์ความเครียดในชีวิตระดับสูง การสนับสนุนทางสังคมระดับต่ำ และการมีส่วนร่วมในชุมชนระดับต่ำ การสนับสนุนให้ผู้สูงอายุได้มีส่วนร่วมในชุมชน เช่น การเข้าร่วมชมรมผู้สูงอายุ น่าจะมีส่วนช่วยในการลดภาวะซึมเศร้าในผู้สูงอายุได้
DOI: 10.14457/cu.the.2014.923
title: การหายใจของดินในป่าแสมทะเล Avicennia marina (Forsk.) Vierh. จังหวัดเพชรบุรี

description: การหายใจของดิน (Rs) ประกอบด้วย การหายใจจากกิจกรรมของสิ่งมีชีวิตในดินที่สร้างอาหารเองไม่ได้ (Rh) กับการหายใจของราก (Rr) ซึ่งการประมาณผลผลิตสุทธิของระบบนิเวศ (NEP) ประมาณจากผลต่างระหว่างผลผลิตสุทธิขั้นปฐมภูมิ (NPP) กับ Rh จึงจำเป็นต้องแยกค่า Rh ออกจาก Rs เพื่อใช้ในการประมาณ NEP สำหรับป่าชายเลนมักเจริญเติบโตบนดินเลนและมีการท่วมถึงของน้ำทะเลสม่ำเสมอ และเพื่อความอยู่รอดในสภาพแวดล้อมดังกล่าวพืชป่าชายเลนจึงมีการพัฒนาระบบรากเหนือดินเพื่อใช้ในการแลกเปลี่ยนแก๊สผ่านทางช่องอากาศที่ผิวราก ด้วยลักษณะดังกล่าวจึงมีการเสนอแนะว่าการหายใจที่เกิดจากรากใต้ดินอาจมีการปลดปล่อยผ่านทางช่องอากาศของรากเหนือดิน ดังนั้นเมื่อวัด Rs โดยไม่ครอบรากเหนือดินด้วย soil chamber ค่าที่วัดได้จึงอาจเป็นค่าที่เกิดจาก Rh เท่านั้น อย่างไรก็ตามยังไม่มีการศึกษาข้อเสนอแนะข้างต้น การศึกษานี้จึงมีวัตถุประสงค์เพื่อศึกษา Rs ในป่าแสมทะเล (Avicennia marina (Forsk.) Vierh.) จังหวัดเพชรบุรี ในพื้นที่ศึกษาขนาด 50 × 50 ตารางเมตร ผลการศึกษาพบว่า Rs เมื่อไม่ครอบรากเหนือดินมีค่าอยู่ในช่วง 0.761 - 1.488 µmol CO2 m-2s-1 และมีค่าเฉลี่ยเท่ากับ 1.007 ± 0.428 µmol CO2 m-2s-1 โดยไม่พบความแตกต่างระหว่างฤดูแล้งและฤดูฝนอย่างมีนัยสำคัญทางสถิติ (P&lt;0.05) นอกจากนี้ยังพบความสัมพันธ์ในเชิงบวกระหว่างค่า Rs กับอุณหภูมิดิน (r=0.426, P=0.002) และระหว่างค่า Rs กับความชื้นของดิน (r=0.903, P=0.036) รวมทั้งพบว่าค่า Rs มีแนวโน้มลดลงเมื่อระดับน้ำใต้ดินสูงขึ้น สำหรับค่า Rh สามารถประมาณได้จากสมการถดถอยเชิงเส้นตรงระหว่าง Rs เมื่อวัดโดยครอบรากเหนือดินกับมวลชีวภาพรากเหนือดินและระหว่าง Rs เมื่อวัดโดยครอบรากเหนือดินกับพื้นที่ผิวรากเหนือดิน ซึ่งมีค่าอยู่ในช่วง 0.643 - 1.455 และ 0.794 - 1.232 µmol CO2 m-2s-1 และมีค่าเฉลี่ยเท่ากับ 1.104 ± 0.298 และ 1.047 ± 0.162 µmol CO2 m-2s-1 ตามลำดับ แต่ไม่พบความสัมพันธ์ระหว่างค่า Rs เมื่อไม่ครอบรากเหนือดินกับค่า Rh ที่ได้จากการประมาณ ดังนั้นค่าดังกล่าวจึงอาจจะไม่สามารถใช้ทดแทนกันได้ อย่างไรก็ตามค่า Rh ที่ได้จากการประมาณมีค่าอยู่ในช่วงที่ใกล้เคียงกับค่า Rs ที่วัดโดยไม่ครอบรากเหนือดิน และเมื่อพิจารณาค่า Rs ประกอบกับค่า NPP จากการศึกษาอื่น พบว่า Rs มีค่าน้อยกว่า NPP จึงอาจกล่าวได้ว่าป่าชายเลนในพื้นที่ศึกษานี้ยังคงมีศักยภาพในการเป็นแหล่งกักเก็บคาร์บอน
DOI: 10.14457/cu.the.2014.924
title: การออกแบบบ้านประหยัดพลังงานที่สร้างได้เร็วด้วยแรงคน

description: เป็นการออกแบบที่อยู่อาศัยยุคใหม่ที่เน้นให้ผู้อยู่อาศัยอยู่ในสภาวะน่าสบาย (Comfort Zone) ตลอดเวลา 24 ชั่วโมง มีคุณภาพชีวิตที่สูง ประโยชน์ใช้สอยครบครัน ก่อสร้างโดยใช้วัสดุที่เหลือใช้มาทำให้เกิดประโยชน์ ลดปริมาณขยะ ประหยัดราคาค่าก่อสร้าง การบำรุงรักษาต่ำ ควบคุมคุณภาพได้เป็นอย่างดี สร้างได้ทุกฤดูกาล การออกแบบเน้นให้ผู้อยู่อาศัยอยู่ในสภาวะสบาย เป็นนวัตกรรมการออกแบบบ้านยุคใหม่ที่ประหยัดขณะอยู่อาศัยและขณะก่อสร้าง เป็นการรวบรวมข้อมูลงานวิจัยเกี่ยวกับบ้านประหยัดพลังงาน วัสดุที่เหมาะสมกับบ้านประหยัดพลังงาน การไม่พึ่งพาเครื่องจักรกลหนัก สามารถสร้างได้โดยใช้คนเพียง 7 คน (ผู้ควบคุมงาน 1 คน) สร้างเสร็จภายในเวลา 38 วัน เทคนิคการก่อสร้างกึ่งสำเร็จรูป ด้วยการประกอบระบบ Pre-fab หรือกึ่งสำเร็จรูป ซึ่งมีน้ำหนักเบา ผสมผสานกับระบบ Infillwall จึงทำให้ไม่ต้องมีเข็ม หมดปัญหาเรื่องการทรุดตัวของอาคาร ฐานรากเป็นฐานแพรับน้ำหนักแผ่กระจาย จึงสามารถออกแบบรูปทรงได้อย่างอิสระ เพราะนำวัสดุที่มีน้ำหนักเบามาประกอบกัน สามารถติดตั้งได้ง่าย รวดเร็วและประหยัด ผิวผนังเป็นผิวสำเร็จระบบแห้ง หมดปัญหาการแตกร้าวของผิวผนังลดขั้นตอนการฉาบปูน ปราศจากฝุ่นละออง เป็นมิตรกับสิ่งแวดล้อม งานระบบสามารถดำเนินการได้พร้อมกับงานผนังและงานพื้น โดยไม่จำเป็นต้องมีช่องท่ออยู่ภายในบ้านทำให้ไม่เสียพื้นที่ใช้สอย ด้วยวัสดุ Recycled ที่สามารถประหยัดพลังงานได้ มีน้ำหนักเบา จึงทำให้ก่อสร้างได้รวดเร็วประหยัดเวลาในการก่อสร้างประหยัดพลังงาน ลดปัญหาขยะและมลพิษ ช่วยลดสภาวะโลกร้อน สามารถก่อสร้างงานผนัง พื้น และงานระบบไปพร้อมๆกันทำให้ลดระยะเวลาการก่อสร้างให้เร็วขึ้นใช้เวลาก่อสร้างเพียง 39 วัน ใช้ช่างก่อสร้าง 7 คน ช่างชำนาญงานทุกด้าน 6 คน คุมงาน 1 คนเร็วกว่าบ้านทั่วไปในอัตราส่วนที่ใช้แรงงานเท่ากัน 11 เท่า ลดภาระการทำความเย็นเมื่อเทียบกับบ้านทั่วไปถึง 30 เท่า ราคาค่าก่อสร้างอยู่ที่ 4,293 บาทต่อตารางเมตร ถูกกว่าบ้านทั่วไปถึง 3 เท่า
DOI: 10.17632/wz289jbxc8.1
title: Data for: On the long-term migration of uranyl in bentonite barrier for high-level radioactive waste repositories: the effect of different host rocks

description: The files contains the figures in the paper " On the long-term migration of uranyl in bentonite barrier for high-level radioactive waste repositories: the effect of different host rocks" and the data used to generate those figures
DOI: 10.5255/ukda-sn-853655
title: Antibiotic prescribing for acute medical patients: A qualitative study in Sri Lanka, South Africa and the United Kingdom 2017-2018